open-index/open-wikipedia-markdown huggingface dataset:
Vornantie

**Vornantie** on museotie Lieksan ja Joensuun rajalla. Se kulkee Lieksan Vornasta yhdystielle 15832 Joensuun puolelle ja on osa yhdystietä 5077 eli Vornan maantietä. Maantien rakennuttivat venäläiset pikkuvihan aikana 1741–1743. Tienrakennus saatettiin päätökseen Turun rauhan solmimisen aikoihin 1743. Tien varrella taisteltiin Suomen sodan yhteydessä 8. lokakuuta 1808. Vornan taistelun muistomerkki on museotien varrella. Maantie liittyy maisemallisesti ja kulttuurihistoriallisesti vahvistettuun suojelualueeseen. 

Vornantie kulkee kauniin vesistöjen ja metsän ympäröimän kapean harjun päällä. Museotieksi Vornantie hyväksyttiin vuonna 1982. Pituudeltaan museotie on 2,7 kilometriä ja se on sorapintainen.  Eno-Lieksa-maantie kulki museotien väylää, kunnes uusi tie, nykyinen seututie 518, valmistui 1962.

Vuonna 2017 tehdyssä katselmuksessa konsultti Martti Piltz tieliikennemuseo Mobiliasta sanoi, että tie erittäin hyvin säilynyt tierakenteena, sitä on hyvin hoidettu ja harjun myötä mutkitteleva tielinjaus on pysynyt vuosisatojen ajan pääosin ennallaan; myöskään kaivuutyöt eivät ole rikkoneet tien vanhoja rakenteita. Destian maisema-arkkitehti Laura Soosalu kuvasi tien alkupäätä sykähdyttäväksi: "Harjumaisena ja lammet, miljöö kokonaisuudessaan on tosi hieno. Kun historiaan uppoutuu lähemmin, tulee esille monia nyansseja.

Vornantie sisältyy Museoviraston inventoimiin valtakunnallisesti merkittäviin rakennettuihin kulttuuriympäristöihin. 

## Lähteet

## Aiheesta muualla
*
Ari Uino

**Ari Juhani Uino** (s. 6. maaliskuuta 1954 Helsinki) on suomalainen historiantutkija ja dosentti.

Uino väitteli tohtoriksi 1985, väitöskirja käsitteli Urho Kekkosen poliittista kehitystä vuoteen 1936 saakka. Hän on toimittanut sittemmin useita Urho Kekkosen elämänvaiheita käsitteleviä teoksia. Uino on isänsä kautta sukua Sylvi Kekkoselle.

Uino on toiminut vuodesta 1987 alkaen Helsingin yliopiston Suomen historian dosenttina. 

## Teoksia
* *Nuori Urho Kekkonen : poliittisen ja yhteiskunnallisen kasvun vuodet (1900-1936)*, Helsingin yliopiston väitöskirja. Kirjayhtymä, Helsinki 1985
* *Suomen lehdistön historia 8, Aikakauslehdistön historia : yleisaikakauslehdet* ; päätoimittaja Päiviö Tommila ; kirjoittajat Ari Uino ym. ; julkaissut Aikakauslehtien liitto r.y. Kustannuskiila, Kuopio 1991
* *Suomalaiskansallinen Kokoomus. Osa 1, Suomalaisen puolueen ja Kansallisen kokoomuspuolueen historia vuoteen 1929* ; kirj. Pirkko Leino-Kaukiainen, Ari Uino. Suomen kansalliskirja, Helsinki 1994
* *Lauttasaari : Helsingin merellinen kaupunginosa*. Lauttasaaren säätiö, Helsinki 1995
* *Lauttasaaren historiallisia vaiheita Julius Tallbergin ajasta 2000-luvulle : Lauttasaaren säätiö - Drumsöstiftelsen 1945-2005*. Lauttasaaren säätiö, Helsinki 2005
* *Viesti menee perille : Postiliiton Helsingin osasto vuosina 1945-2005* ; kirj. Risto Reuna, Ari Uino ; toimittanut Juha Pöyry. PAU, Helsingin osasto, Helsinki 2006
* *Suomalaiskansallinen Kokoomus. Osa 2, Kansallisen kokoomuspuolueen historia 1929-1944* ; kirj. Vesa Vares, Ari Uino ; julkaisija Suomen Kansallismedia. Edita, Helsinki 2007
* *Suomalaiskansallinen Kokoomus. Osa 3, Kansallisen kokoomuspuolueen historia 1944-1966* ; kirj. Vesa Vares, Ari Uino ; julkaisija Suomen Kansallismedia. Edita, Helsinki 2008
* *Sotiemme veteraanit : rintamalta rakentamaan*. Kirjokansi 65. Suomalaisen Kirjallisuuden Seura, Helsinki 2014

## Toimitustöitä
* *Tietoliikenne Suomessa 1860-1939* ; toim. Ari Uino ja Markku Löytönen. Suomen sanomalehdistön historia -projektin julkaisuja n:o 10. Suomen sanomalehdistön historia -projekti, Helsinki 1978
* *Rakas Häiskä : Urho ja Sylvi Kekkosen kirjeenvaihtoa vuosilta 1924-1945*. Otava 1997
* *Sodan ja rauhan mies : Urho Kekkosen sotavuodet 1939-1944*. Otava 1998
* *Nuori Urho : Urho Kekkosen Kajaanin vuodet 1911-1921*. Otava 1999
* *Rillit pois ja riman yli : Urho Kekkonen urheilumiehenä*. Otava 1999
* *Sanka-rillinen Känä : Urho Kekkosen tie politiikkaan 1921-1939*. Otava 2000
* *Viidesti pääministeri : Urho Kekkonen 1950-1956*. Otava 2000

## Lähteet
Ante Aikio

**Ante Aikio**, pohjoissaameksi **Luobbal Sámmol Sámmol Ánte** (s. 1977) on suomensaamelainen kielitieteilijä, joka toimii saamen kielen professorina Oulun yliopiston alaisessa Giellagas-instituutissa. Vuosina 2015–22 hän on toiminut saamen kielen professorina Saamelaisessa korkeakoulussa Koutokeinossa Norjassa. Aikion suomen ja karjalan saamelaisia lainasanoja käsittelevä väitöskirja tarkastettiin vuonna 2009. Lisäksi Aikio on tutkinut laajasti uralilaisten kielten äännehistoriaa ja etymologiaa sekä saamelaisten etnolingvististä menneisyyttä ja muun muassa toimittanut professori Pekka Sammallahden 60-vuotisjuhlakirjan yhdessä Jussi Ylikosken kanssa.

## Teoksia
### Tieteellisiä
**An essay on substrate studies and the origin of Saami*, teoksessa *Etymologie, Entlehnungen und Entwicklungen: Festschrift für Jorma Koivulehto zum 70. Geburtstag*, Société Néophilologique de Helsinki, Helsinki, 2004.
**Sámit, sánit, sátnehámit – riepmočála Pekka Sammallahtii miessemánu 21. beaivve 2007*, kirj. Jussi Ylikoski & Ante Aikio, Suomalais-Ugrilainen Seura, Helsinki, 2007.
**Saamelaisajan paikannimistö Satakunnassa*, teoksessa *[[Satakunta-sarja|Satakunta XXV: Sata sanan juurta - Satakunnan vanhaa paikannimistöä]]*, Satakunnan historiallinen seura, Pori, 2007. 
**The Saami loanwords in Finnish and Karelian*, Oulun yliopisto, Oulu, 2009. Verkkoversio Academia.edu
*
* 

### Lastenkirja
 
*
*

## Katso myös
* Saamelaiset lainasanat

## Lähteet
Arvo Junnila

**Arvo Nestori Junnila** (28. toukokuuta 1903 Kiikka – 10. helmikuuta 2003 Helsinki) oli suomalainen matemaatikko, joka teki elämäntyönsä Suomi-yhtiön vakuutusmatemaatikkona ja pitkäaikaisena johtajana.

Arvo Junnilan vanhemmat olivat maanviljelijä Nestori Junnila ja Selma Maria Niemi. Hän kirjoitti ylioppilaaksi Tyrvään suomalaisesta yhteiskoulusta vuonna 1923 ja valmistui Helsingin yliopistosta filosofian kandidaatiksi vuonna 1928 ja lisensiaatiksi vuonna 1936 sekä väitteli tohtoriksi saksankielisellä väitöskirjallaan vuonna 1936. Junnila työskenteli matematiikan assistenttina Helsingin yliopistossa vuosina 1929–1933 ja Teknillisessä Korkeakoulussa vuosina 1932–1934, vakuutusyhtiö Suomen apulaismatemaatikkona vuosina 1933–1948, yliaktuaarina 1948–1953, apulaisjohtajana vuosina 1950–1953 ja toimitusjohtajana vuosina 1954–1970. Hän luennoi vakuutusmatematiikasta Tampereen yliopistossa vuosina 1975–1977. Lisäksi hän toimi sosiaaliministeriön vakuutusosaston asiantuntijana vuosina 1962–1970. Junnila toimi Suomen Aktuaariyhdistyksen puheenjohtajana vuosina 1947–1956 ja hänet kutsuttiin sen kunniajäseneksi vuonna 1976. 

Hänen nuorempi veljensä on kokoomuspoliitikko Tuure Junnila.

## Teoksia
**Über das Anwachsen einer analytischen Funktion in einer gegebenen Punktfolge*, Suomalainen tiedeakatemia, Helsinki, 1936.
**Luokkatoverin muistelmia Kaarlo Sarkiasta*, artikkeli teoksessa *[[Satakunta-sarja|Satakunta – Kotiseutututkimuksia XIV]]*, Satakuntalainen Osakunta, Vammala, 1948.
**Suomi-yhtiön seitsemäs vuosikymmen – katsaus Suomi-yhtiön toimntaan vuosina 1950–1959*, kirj. Arvo Junnila & K. J. Kalliala, Suomi-yhtiö, Helsinki, 1960.
**Vakuutusmatematiikan perusteet*, Suomen Vakuutusyhtiöiden Keskusliitto, 1977.
**Vakuutusmatematiikkaa Suomessa 1922–1992*, Suomen aktuaariyhdistys, Helsinki, 1994.

## Lähteet
Hexvessel

**Hexvessel** on suomalais-englantilainen psykedeelistä folkkia soittava yhtye. Se perustettiin vuonna 2009 kun laulaja-kitaristi Mat McNerney muutti Suomeen.

Yhtyeen tyyli vaihtelee akustisista balladimaisista kohdista raskaisiin riffittelyihin.

## Diskografia
### Studioalbumit
* 
* 
* 
*All Tree (2019, Century Media)
*Kindred (2020, Svart Records)
*Polar Veil (2023, Svart Records)
*Nocturne (2025)

### EP:t
* 

### Singlet
* ”Vainolainen” (2012, Svart)
* ”Earth Over Us" (2015, Century Media)
*"Old Tree" (2019)
*"Demian" (2020)
*"Older Than The Gods" (2023)
*"Ring" (2023)
*"A Cabin In Montana" (2023)
*"Mother Destroyer" (2025)

## Kokoonpano
* Mat McNerney – laulu, kitara
* Jukka Rämänen – rummut
* Ville Hakonen – basso
* Kimmo Helén – koskettimet, trumpetti, viulu

## Lähteet

## Aiheesta muualla
*Hexvessel kotisivu
*Svart Records: Hexvessel
Naisten Superpesiksen kausi 1993

**Naisten Superpesiksen kaudella 1993** pelattiin kahdentoista joukkueen kaksinkertainen sarja, jonka lisäksi kukin joukkue kohtasi ns. paikallisvastustajansa kaksi kertaa. Sarjan kahdeksan parasta jatkoi otteluita Suomen mestaruudesta pudotuspelein.

## Runkosarja
### Sarjataulukko

### Ottelut

## Runkosarjan tilastot

### Lyöjätilasto

### Etenijätilasto

### Tehotilasto

### Kärkilyöjät

## Pudotuspelit

### Puolivälierät

### Välierät

### Loppuottelut

### Pronssiottelut

## Superpesiskarsinta

## Mestarijoukkue

* Lapuan Virkiä: Niina Harjula, Tuula Hjelt, Eveliina Lassila, Päivi Myllymäki, Riikka Nieminen, Marja-Liisa Nyrhinen, Katriina Peltola, Miia Pöntinen, Tarja Pöntinen, Tiia Pöntinen, Katja Saari, Hanna Tuomaala, Merja Vainionpää, Marjo Valkama, Riikka Välkkilä. Pelinjohtaja Petri Kaijansinkko, valmentaja Tuula Hjelt, joukkueenjohtaja Ismo Kortesoja.

## Palkinnot

Urheilulehden arvopelaajat: Riikka Nieminen ja Olli Hartikainen.

## Lähteet

* http://mrasilainen.com/sarjat/ottelut/N_SM_1931-2009.xls
Tatjana Grigorjeva

**Tatiana Grigorieva** (, s. 8. lokakuuta 1975 Pietari, Neuvostoliitto) on australialainen kilpauransa päättänyt seiväshyppääjä. Hän voitti urallaan olympiapronssia Sydneyn olympiakisoissa 2010 sekä pronssia Sevillan MM-kilpailuissa 1999. Urheilu-uransa jälkeen Grigorieva on esiintynyt Australian Dancing with the Stars -ohjelmassa () sekä *Gladiators*-sarjan uudelleenkuvauksessa.

## Ennätykset

## Lähteet
Wang Jianan

**Wang Jianan** (s. 27. elokuuta 1996) on kiinalainen pituushyppääjä. Hän on maailmanmestari vuodelta 2022.

Nuorempana Wang kilpaili moniotteluissa. Helmikuussa 2012 hän otteli 15-vuotiaana seitsenottelussa sisäradoilla aikuisten välineillä tuloksen 5483 pistettä. Huhtikuussa 2012 hän otteli kymmenottelussa aikuisten välinein tuloksen 7063 pistettä. Ottelusarjassaan hän muun muassa juoksi 100 metriä aikaan 10,88, hyppäsi pituutta 780 cm ja seivästä 500 cm. Hänen pituustuloksensa oli paras 15-vuotiaan hyppäämä tulos koskaan. 

Syyskuussa 2012 hän voitti 16-vuotiaana ja kautta aikain nuorimpana pituushypyn aikuisten Kiinan mestaruuden tuloksella 804 cm. Vuonna 2013 hän voitti Aasian-mestaruuden tuloksella 795 cm. Moskovan MM-kilpailuissa 2013 hän karsiutui loppukilpailusta.

Vuonna 2014 Wang voitti Eugenessa alle 20-vuotiaiden maailmanmestaruuden tuloksella 808 cm. Toukokuussa 2015 hän hyppäsi Shanghaissa Timanttiliigan osakilpailussa alle 20-vuotiaiden Aasian-ennätyksen 825 cm. Pekingin MM-kilpailuissa 2015 hän sijoittui kolmanneksi tuloksella 818 cm. Seuraavana vuonna hän oli Portlandin MM-hallikilpailuissa kahdeksas ja Rio de Janeiron olympialaisissa viides. Lontoon MM-kilpailuissa 2017 hän sijoittui seitsemänneksi. Hän sivusi Kiinan ennätystä 847 Guiyangissa kesäkuussa 2018. Hän voitti samana vuonna kultaa Jakartan Aasian kisoissa tuloksella 824 cm. Dohan MM-kilpailuissa 2019 hän sijoittui kuudenneksi. Vuodelle 2021 siirretyissä Tokion olympialaisissa hän karsiutui loppukilpailusta. Eugenen MM-kilpailuissa 2022 hän voitti kultaa tuloksella 836 cm samalla stadionilla, jolla hän oli kahdeksan vuotta aiemmin voittanut nuorten maailmanmestaruuden. Budapestin MM-kilpailuissa 2023 hän sijoittui viidenneksi, ja kuukausi myöhemmin hän voitti kultaa Hangzhoun Aasian kisoissa tuloksella 822 cm. Vuonna 2024 Wang sijoittui Glasgow'n sisäratojen MM-kilpailuissa yhdeksänneksi ja Pariisin olympialaisissa kahdeksanneksi.

## Lähteet
Bruno V. Nordberg

**Bruno Victor Nordberg** (11. huhtikuuta 1858 Helsinki – 30. lokakuuta 1924 Milwaukee, Wisconsin, Yhdysvallat) oli amerikansuomalainen kaivosinsinööri ja teollisuusyrittäjä, joka perusti Yhdysvaltojen Milwaukeehin Nordberg Manufacturing Companyn vuonna 1884. Höyrykoneita,  kaivosnostureita, dieselmoottoreita ja ilmakompressoreja valmistanut yritys myytiin Rex ChainBelt -yritykselle 1970, mutta yrityksen perustajan nimeä kantavat yhä vuodesta 1989 suomalaisen Metso Oyj:n omistuksessa olleet Nordberg-kivenmurskaimet.

Nordberg valmistui insinööriksi 1878 Helsingissä ja lähti siirtolaiseksi Pohjois-Amerikkaan. Hän teki ensin sekalaisia töitä New Yorkin Buffalossa, muutti Wisconsinin osavaltion Milwaukeehin ja pääsi pian Edward P. Allis Companyn pumppujen ja höyrykoneiden suunnittelijaksi. Hän alkoi tehdä ja patentoida erilaisia parannuksia höyrykoneisiin, mutta kun työnantaja Allis ei innostunut hänen keksimästään höyrykoneen säätöventtiilistä, päätti Nordberg perustaa Milwaukeehin oman konepajayrityksensä nimeltä The Nordberg Manufacturing Company.

Nordbergin yritys tuli pian tunnetuksi monista höyrykonetekniikan innovaatioistaan sekä kaivoksiin suunnitelluista erittäin tehokkaista malminnostolaitteista, jotka paransivat merkittävästi kilpailukykyä. Mississippijoen yläjuoksun siipirataslaivoihin asennettujen Nordberg-höyrykoneiden sanotaan kestäneen pidempään kuin itse laivat: uusi laiva saatettiin rakentaa vanhan koneen ympärille. 

Ensimmäisen maailmansodan jälkeen höyryvoima alkoi korvautua polttomoottoreilla, ja Nordbergin yritys toi Yhdysvaltojen markkinoille siihen asti tehokkaimmat dieselmoottorit.

Bruno Nordberg kuoli 1924, mutta hänen ainoa poikansa Victor (1884–1946) jatkoi yrityksen johdossa. Vuonna 1925 yritys toi markkinoille sarjan rautatien kunnossapitokoneita. Nordbergin kivenmurskaimet saivat alkunsa 1928, kun yritys osti Symonsin murskainliiketoiminnan.

Ennätyssuuri Nordbergin kaivosnosturi on restauroituna Michiganin suomalaisalueella Hancockissa sijaitsevassa Quincyn kaivosmuseossa. Vuonna 1984 American History Museum Yhdysvaltojen pääkaupungissa Washingtonissa piti näyttelyn Bruno V. Nordbergin elämästä ja saavutuksista.

## Lähteet

## Aiheesta muualla
*Valokuva Bruno V. Nordbergista Wisconsin Historical Societyn sivustolla
Pierre-Cédric Labrie

**Pierre-Cédric ”Nacho”** **Labrie** (s. 12. kesäkuuta 1986) on kanadalainen jääkiekkoilija.

## Pelaajaura
### Junioriura ja aikaisempi elämä
Labrie lopetti 17-vuotias, kun hänen sopimuksensa Quebec Rempartsin kanssa purettiin Ligue de hockey junior majeur du Québecissa. Hän työskenteli yövuorossa lähikaupassa sekä ravintolassa kokin apulaisena. Labrie päätti aloittaa uransa uudelleen pelaten aluksi vain viikonloppuisin amatööriliigassa, josta eteni junioriliigojen kautta AHL:ään ja lopulta myös NHL:ään.

### Ammattilaisura

7. tammikuuta 2012 Labrie teki NHL-debyyttinsä pelaten Tampa Bay Lightningissa heidän hävitessä lukemin 3–1 Montreal Canadiensille. Hän teki myöhemmin ensimmäisen NHL-pisteensä saamalla syöttöpisteen joukkueen voittaessa Phoenix Coyotesin (nyk. Arizona Coyotes) 21. tammikuuta 2012.

1. heinäkuuta 2014 Labrie allekirjoitti vapaana agenttina yksivuotisen sopimuksen Chicago Blackhawksin kanssa.  He lähettivät hänet AHL:ään farmijoukkue Rockford IceHogsiin 30. syyskuuta 2014. Kaudella 2014-2015 Labrie teki 16 pistettä 60 pelaamassaan ottelussa. 18. kesäkuuta Labrie ja Rockford IceHogs solmivat yhden vuoden mittaisen jatkosopimuksen AHL:n puolella.

## Elämä
Ollessaan kalastamassa Tampa Bay Lightning -aikanaan joukkuekavereidensa Keith Aulien ja Anders Lindbäckin kanssa, Labrie sai koukkuunsa pelikaanin. Eläimiä rakastavana Labrie irrotti sen koukusta ja päästi sen menemään vahingoittumattomana.

## Tilastot

## Lähteet
* Pierre-Cédric Labrie's player profile at NHL.com
* Pierre-Cédric Labrie's career statistics at EliteProspects.com
* Pierre-Cédric Labrie's career statistics at The Internet Hockey Database

### Viitteet
Greg McKegg

**Greg McKegg** (s. 17. kesäkuuta 1992) on kanadalainen jääkiekkoilija, joka pelaa Tšekin pääsarjassa Extraliga-joukkue BK Mladá Boleslavissa. Hänet varattiin Toronto Maple Leafsiin kolmannella kierroksella .

## Pelaajaura
McKegg pelasi vuosina 2008–2012 neljän kauden aikana korkeimmalla junioritasolla Ontario Hockey Leaguessa. Hän teki 125 maalia ja 145 syöttöpistettä eli yhteensä 270 tehopistettä saaden myös 143 rangaistusminuuttia pelaamissaan 262 ottelussa.

McKegg edusti Kanadan maajoukkuetta vuoden 2010 alle 18-vuotiaiden maailmanmestaruuskilpailuissa ollen joukkueen johtavia pelaajia. Hän sai tililleen kuusi syöttöpistettä ja yhteensä seitsemän pistettä.

6. huhtikuuta 2011 Toronto Maple Leafs solmi McKeggin kanssa kolmivuotisen tulokassopimuksen.

1. helmikuuta 2014 Toronto Maple Leafs kutsui McKeggin NHL-kokoonpanoon AHL-farmijoukkue Toronto Marliesista. McKegg otti Peter Hollandin paikan kokoonpanossa ja teki NHL-debyyttinsä samana iltana pelaten kolmen minuutin ja 43 sekunnin ajan. Ensimmäisessä ottelussaan hänelle kertyi kaksi taklausta, yksi laukaus maalia kohti sekä yksi voitto kuudesta aloituksesta. Toronto voitti ottelussa Ottawa Senatorsin lukemin 6–3.

19. kesäkuuta 2015 Toronto Maple Leafs kauppasi McKeggin Florida Panthersiin vaihdossa Zach Hymaniin ja mahdolliseen varauvuoroon vuoden 2017 varaustilaisuudessa.

## Tilastot

## Lähteet

## Aiheesta muualla
* Greg McKeggin pelaajaprofiili NHL.comissa 
* Greg McKeggin tilastoja EliteProspects.comissa 
* Greg McKeggin tilastoja The Internet Hockey Databasessa
Jairus Kipchoge Birech

**Jairus Kipchoge Birech** (14. joulukuuta 1992 – 18. syyskuuta 2025) oli kenialainen yleisurheilija, jonka päälaji oli 3&nbsp;000&nbsp;metrin estejuoksu. 

Birech saavutti 3&nbsp;000&nbsp;metrin estejuoksussa vuonna 2011 hopeaa alle 20-vuotiaiden Afrikan-mestaruuskilpailuissa ja oli neljäs Afrikan kisoissa. Hän voitti 2014 estejuoksun Kenian-mestaruuden, saavutti hopeaa Marrakechin Afrikan-mestaruuskilpailuissa, kultaa Glasgow'n Kansainyhteisön kisoissa ja voitti maanosien cupin.

Pekingin MM-kilpailuissa 2015 Birech sijoittui 3&nbsp;000 metrin esteissä neljänneksi. Lontoon MM-kilpailuissa 2017 hän oli kahdestoista.

Birechin ennätys 3&nbsp;000 metrin esteissä oli 7.58,41, jonka hän juoksi voittaessaan Brysselin Timanttiliigan osakilpailun syyskuussa 2014. Hän voitti myös lajinsa Timanttiliigan kokonaiskilpailun 2014 ja 2015. 

## Lähteet
* 

### Viitteet
Dipikryyliamiini

**Dipikryyliamiini** eli **heksanitrodifenyyliamiini**, **heksiitti** tai **heksiili** (C12H5N7O12) on difenyyliamiinin nitrattuihin johdannaisiin kuuluva orgaaninen yhdiste. Yhdistettä on käytetty apuräjähteenä muun muassa toisessa maailmansodassa ja nykyään sitä käytetään reagenssina analyyttisessä kemiassa.

## Ominaisuudet
Huoneenlämpötilassa dipikryyliamiini on keltaista tai ruskehtavaa kiteistä ainetta. Yhdiste ei liukene veteen, etanoliin tai dietyylieetteriin, mutta hieman asetoniin ja kloroformiin sekä väkevään etikkahappoin, typpihappoon ja happaman luonteensa vuoksi emäsliuoksiin. Yhdiste muodostaa veteen liukenemattomia kaliumin, cesiumin, rubidiumin, elohopean ja lyijyn ionien kanssa. Yhdiste räjähtää helposti kuumennettaessa muodostaen hiilimonoksidia, vetyä ja typpeä. Räjähdysnopeus on 7&nbsp;150&ndash;7&nbsp;200 m/s. Dipikryyliamiini voi räjähtää myös iskun vaikutuksesta. Aine on myrkyllistä ja voi syövyttää ihoa ja limakalvoja.

## Valmistus ja käyttö
Tyypillisimmin dipikryyliamiinia valmistetaan 2,4-dinitroklooribentseenin ja aniliinin välisellä reaktiolla, jonka tuote 2,4-dinitrofenyyliamiini nitrataan dipikryyliamiiniksi. Muita tapoja yhdisteen syntetisoimiseksi ovat difenyyliamiinin tai 2,4,4',6-tetranitrodifenyyliamiinin nitraus.

Dipikryyliamiinia on aikaisemmin käytetty räjähdysaineena ja ensimmäiset raportit tästä käytöstä ovat vuodelta 1891. Toisessa maailmansodassa yhdistettä käytettiin räjähdysaineena vedenalaisissa pommeissa yhdessä trinitrotolueenin ja alumiinijauheen kanssa. Yhdisteen myrkyllisyyden ja värillisyyden vuoksi siitä on luovuttu ja sen on korvattu muilla räjähteillä kuten HBX-räjähteillä, jotka sisältävät heksogeenia ja trinitrotolueenia. Dipikryyliamiinin ammoniumsuolaa on käytetty keltaisena väriaineena. Nykyään pikryyliamiinin käyttökohteita ovat alkalimetalleista kaliumin, rubidiumin ja cesiumin sekä elohopean ja lyijyn yhdisteiden tunnistus ja gravimetrinen ja spektrofotometrinen määritys sekä alkaloidien saostaminen.

## Lähteet
Sam & Max: The Devil’s Playhouse

**Sam & Max: The Devil's Playhouse** on Telltale Gamesin kehittämä seikkailupeli. Peli on julkaistu vuonna  episodeittain Windowsille, PlayStation 3:lle ja Macintoshille.

Se on pelitalon kolmas Sam & Max -aiheinen peli, joista aikaisemmat kaksi ovat *[[Sam & Max Save the World]]* ja *[[Sam & Max Beyond Time and Space]]*.

## Aiheesta muualla
*
Suomen täydelliset venäläisnaiset

**Suomen täydelliset venäläisnaiset** on Liv-kanavalla 24. elokuuta 2015 alkanut viihdeohjelma, jossa seurataan Suomessa asuvien venäläistaustaisten naisten elämää. Ohjelmaan osallistuvat henkilöt ovat Elena Lukkarinen, Sofia Kazakov, Valeria Hirvonen, Alisa Ranta-aho ja Regina Slepak.

Suomen täydellisten venäläisnaisten ensimmäinen jakso oli Liv-kanavan ja Ruutu.fi -netti-tv:n katsotuin ohjelma viikolla 35/2015. Yhteiskatsojamäärä television ja netin kautta oli 472&nbsp;000 katsojaa.

## Jaksot

## Lähteet
Armenian presidentti

**Armenian presidentti** () on Armenian valtionpäämies ja asevoimien ylipäällikkö. 

Nykyisenä presidenttinä toimii Vahagn Hatšaturjan, joka aloitti virassaan 13. maaliskuuta 2022. 

Presidentin virka-asunto sijaitsee Jerevanissa. Se valmistui vuonna 1951 ja toimi alunperin Armenian SNT:n ministerineuvoston kokoontumispaikkana. Nykyiseen käyttötarkoitukseensa rakennus otettiin vuonna 1992. Vuonna 2019 presidentin vuotuinen palkka oli 15 873 600 dramia.

## Valinta ja pätevyysvaatimukset
Presidentin valitsee Armenian kansalliskokous. Ehdokkaan tulee saada väh. 3/4 kansanedustajien äänistä tullakseen valituksi. Jos näin ei käy, kaikkien ehdokkaiden kesken järjestetään toinen kierros, jossa ääniä tulee saada väh. 3/5. Jos ketään ei edelleenkään saada valituksi, kahden toisella kierroksella parhaiten menestyneen ehdokkaan välillä järjestetään kolmas kierros, jossa ehdokkaan tulee saada enemmistö kansanedustajien äänistä tullakseen valituksi. Armenian perustuslakia muutettiin vuonna 2015 kansanäänestyksen tuloksena, ja muutosten myötä Armeniassa siirryttiin puolipresidentillisestä hallinnosta parlamentaristiseen. Aikaisemmin presidentti valittiin suoralla kansanvaalilla. Virkakauden pituus oli tuolloin viisi vuotta ja se oli uusittavissa kerran.

Maan perustuslain mukaan presidentti voidaan valita vain yhdeksi ainoaksi 7-vuotiskaudeksi. Hän ei saa edustaa mitään puoluetta presidenttinä toimiessaan. Lisäksi presidentin tulee: 

* olla vähintään 40-vuotias 
* olla Armenian eikä minkään muun maan kansalainen vähintään 6 vuotta ennen presidenttiyttä 
* olla asunut vakituisesti Armeniassa vähintään 6 vuotta ennen presidenttiyttä 
* olla äänioikeutettu  
* osata armenian kieltä erinomaisesti 

## Presidentit

## Lähteet
Besian Idrizaj

**Besian Idrizaj** (12. lokakuuta 1987 Baden bei Wien – 14. toukokuuta 2010) oli itävaltalainen jalkapalloilija. Pelipaikaltaan hän oli hyökkääjä.

Idrizaj pelasi urallaan kaksi ottelua Itävallan Bundesliigassa edustaen Wacker Innsbruckia ja 35 ottelua toiseksi korkeimmalla sarjatasolla Erste Ligassa edustaen LASK Linziä. Lisäksi hän pelasi Englannin mestaruussarjassa 17 ottelua edustaen Luton Townia, Crystal Palacea ja Swansea Cityä.

Idrizaj menehtyi nukkuessaan ollessaan lomalla perheensä luona Itävallassa. Kuolinsyyksi epäiltiin sydäninfarktia. Hän edusti tuolloin Swansea Cityä.

## Lähteet
Minnekhada (puisto)

**Minnekhada** on luonnonpuisto Koillis-Coquitlamassa Suur-Vancouverin alueella  Brittiläisessä Columbiassa Kanadassa. Puisto rajoittuu Pittjokeen. Se on yli 200 hehtaarin laajuinen, jossa on polkuja, siirtolohkareita, runsaasti puita, lintuja ja muita eläimiä. Keskellä puistoa on tärkein Marsh alue, joka jakaa puiston  ylä- ja alaosiin. Alueen jakaa oja, jossa on pieni kävelysilta.

Puistoon on kaksi sisäänkäyntiä, joissa on parkkialueet. Quarry Road on pääsisäänkäynti retkeilijöille. Oliver Road on toinen pääsisäänkäynti Minnekhadan Lodgelle ja muutamille poluille. Toissijainen sisäänkäynti on Quarry Road, mutta siellä ei ole auton paikoitusmahdollisuutta.
## Näköalapaikat ja polut
Puiston halki kulkee kolme polkua Pittjoen suuntaisesti:
* **Quarry polku**
* **Mid-Marsh polku**
* **Lodge / Fern Polut**

Näköalapaikkoja on kaikkiaan viisi. Niistä matalin on Knoll, sitten Marsh ja Korkea Knolli, joka on 600 jalkaa (180 m). Suosituimpia näköalapaikkoja ovat Pitt joen näkymä ja Pitt Meadows. Koko kierroksen pituus on 5,2 km (Quarry Trail, Fern Trail, ja Lodge), mutta reittiin eivät sisälly Knoll ja alemman Knollin näköalapaikat.
## Minnekhadan metsästysmaja
Minnekhadan mökin rakennutti varakuvernööri Eric Hamber metsästystä varten vuonna 1934. Se lahjoitettiin Vancouverin (GVRD) lääninhallitukselle vuonna 1984. Paikka on siitä lähtien ollut joka sunnuntai avoinna yleisölle ympäri vuoden.
## Minnekhadan maatila
Minnekhadan maatila lisättiin puistoon vuonna 1995. GVRD parhaillaan kunnostaa maatilan rakennuksia, eikä sinne ole tällä hetkellä yleisöllä  mahdollisuutta päästä.

## Lähteet

## Aiheesta muualla
* Minnekhada page at GVRD website 
* Map of Minnekhada Regional Park 
* Vancouver Parks page with photos
* Minnekhada Park history
* Satellite view of Minnekhada Regional Park on Google Maps
S&M (kappale)

**S&M** on barbadoslaisen laulajan Rihannan kappale hänen viidenneltä studioalbumiltaan *[[Loud]]* (2010). Kappale julkaistiin 21. tammikuuta 2011 albumin neljäntenä singlenä. Yhdysvaltalainen lauluntekijä Ester Dean kirjoitti sen yhteistyössä tuottajien StarGaten ja Sandy Veen kanssa. Kappale on nopeatempoinen hi-NRG– ja Eurodance–kappale, joka samplaa Depeche Moden vuoden 1984 kappaletta ”Master Servant”. Sen sanat käsittelevät sadomasokismia, bondagea ja fetissejä.

Kriitikoiden reaktio kappaleeseen oli sekalainen: jotkut ylistivät sen soundia ja sävellystä, kun taas toiset kritisoivat sen avoimen seksuaalisia sanoja. Kappaleen noustua Yhdysvalloissa Billboard Hot 100 -listan kakkoseksi siitä julkaistiin remix, jossa on mukana Britney Spears. Kun molempien versioiden myynnit yhdistetään, siitä tuli Rihannan kymmenes ja Spearsin viides Billboard-listan ykkönen. RIAA on antanut sille kolminkertaisen platinalevyn. ”S&M” pääsi listakärkeen Australiassa, Kanadassa ja Puolassa, sekä viiden kärkeen Ranskassa, Saksassa, Espanjassa ja Isossa-Britanniassa.

Markkinoidakseen singleä Rihanna esitti lyhennetyn version kappaleesta vuoden 2011 Brit Awards -gaalassa ja yhdessä Spearsin kanssa remix-version saman vuoden Billboard Music Awards -gaalassa. Melina Matsoukas ohjasin kappaleen musiikkivideon, joka oli osittain Rihannan vastaus kritiikkiin. Videossa on softcore sadomasokistisia akteja ja fetissejä. Video kiellettiin useissa maissa ja näytettiin vain yöaikaan toisissa. Kriitikot kehuivat Rihannan sensuaalisuutta ja voimakkaita värejä. Valokuvaaja David LaChapelle nosti oikeussyytteen, jonka mukaan videossa käytetään ideoita hänen valokuvistaan. Rihanna ja LaChapelle sopivat tapauksen summasta, jota ei ole kerrottu julkisuuteen.
Zharnel Hughes

**Zharnel Hughes** (s. 13. heinäkuuta 1995 The Valley, Anguilla) on Isoa-Britanniaa edustava anguillalainen pikajuoksija, joka kilpailee pääosin 100 ja 200 metrin juoksuissa. 190 senttimetriä pitkän ja 79 kilogrammaa painavan Hughesin valmentajana toimii Glen Mills.

Hughes selviytyi Ison-Britannian edustajana finaaliin 200 metrillä vuoden 2015 MM-kilpailuissa Pekingissä. Finaalissa hän sijoittui viidenneksi omalla ennätyksellään 20,02. Hän debytoi Timanttiliigassa maaliskuussa 2015 ja voitti kauden 2015 aikana kaksi Timanttiliigan osakilpailua. Lontoon osakilpailun hän voitti omalla ennätyksellään. Hän juoksi Gold Coastin Kansainyhteisön kisoissa 2018 toisen osuuden Englannin kultajoukkueessa 4&nbsp;×&nbsp;100&nbsp;metrin viestissä. Hughes voitti sekä 100 metrin (ajalla 9,95) että 4×100 metrin kultaa Berliinin 2018 EM-kilpailuissa. Viestissä hän juoksi toisen osuuden. Dohan MM-kilpailuissa 2019 hän sijoittui 100 metrillä kuudenneksi ja juoksi toisen osuuden Britannian pikaviestijoukkueessa, joka saavutti hopeaa maan ennätyksellä 37,36. Vuodelle 2021 siirretyissä Tokion olympialaisissa hänet hylättiin 100 metrin loppukilpailussa. Hän juoksi toisen osuuden Britannian sijoittuessa toiseksi 4&nbsp;×&nbsp;100&nbsp;metrin viestissä. Joukkue kuitenkin menetti mitalinsa Chijindu Ujahin annettua kilpailun jälkeen positiivisen dopingnäytteen.

Hughes juoksi Eugenen MM-kilpailuissa 2022 toisen osuuden pronssia saavuttaneessa Britannian 4&nbsp;×&nbsp;100&nbsp;metrin viestijoukkueessa. 100 metrillä hän karsiutui välierissä. Saman vuoden Birminghamin Kansainyhteisön kisoissa hän saavutti 200 metrillä hopeaa ajalla 20,12 ja juoksi toisen osuuden Englannin kultajoukkueessa 4&nbsp;×&nbsp;100&nbsp;metrin  viestissä. Münchenin EM-kilpailuissa 2022 Hughes saavutti 200 metrillä kultaa ajalla 20,07 ja 100 metrillä hopeaa ajalla 9,99. Kesällä 2023 Hughes rikkoi sekä 100 metrillä että 200 metrillä Britannian ennätykset juostuaan ajat 9,83 ja 19,73. Molemmat rikotut ennätykset olivat vuodelta 1993, sadalla metrillä Linford Christien 9,87 ja 200 metrillä John Regisin 19,94. Saman vuoden Budapestin MM-kilpailuissa hän saavutti 100 metrillä pronssia ajalla 9,88 ja sijoittui 200 metrillä neljänneksi. Pariisin olympialaisissa 2024 hän juoksi ankkuriosuuden Britannian pronssijoukkueessa 4&nbsp;×&nbsp;100&nbsp;metrin viestissä ja karsiutui 100 metrillä välierissä. Tokion MM-kilpailuissa 2025 hän sijoittui 200 metrillä viidenneksi ja karsiutui 100 metrillä välierissä.

Hughesilla on Ison-Britannian, jolle Anguilla kuuluu, arvokisaedustusoikeus. Hän asuu Jamaikalla ja hänen äitinsä on jamaikalainen. Hughes pitää lisäksi hallussaan Anguillan ennätystä 100 ja 200 metrillä.

## Henkilökohtaiset ennätykset

## Lähteet
Mr Green

**Mr Green Ltd.** on nettikasinoa ylläpitävä rahapelialan yritys. Mr Green Ltd. on Maltan rahapeliviranomaisen, MGA:n, lisensoima ja sääntelemä yritys. Sen pääkonttori sijaitsee Sliemassa Maltalla.

Mr Green Ltd. on Mr Green & Co:n suurin tytäryhtiö. Mr Green & Co sijaitsee Tukholmassa. Se on listattu Tukholman pörssiin.  Per Normanista tuli Mr Green & Co:n toimitusjohtaja helmikuussa 2015.

Kolme ruotsalaista yrittäjää; Fredrik Sidfalk, Henrik Bergquist ja Mikael Pawlon, perustivat Mr Greenin vuoden 2007 loppupuolella. Yritys lanseerattiin vuonna 2008. Kolmikko oli aiemmin perustanut Anders Holmgrenin kanssa Betsson-nettikasinon.

Mr Green tarjosi ensimmäisten nettikasinoiden joukossa rahapelejä useilta eri pelintarjoajilta. Se rakensi myös niin sanotun saumattoman lompakon, jonka ansiosta pelimerkkejä ei enää tarvinnut vaihtaa pelatakseen eri pelintarjoajien tuotteita. Tällä hetkellä Mr Green tarjoaa yhteensä 350 peliä seuraavilta pelintarjoajilta: IGT, Net Entertainment, Nextgen, QuickSpin, Betsoft, Microgaming, Quickfire, Bally Technologies, Yggdrasil, Play&Go. Live-pelit tarjoaa Evolution Gaming.

Tammikuussa 2014 Bo Wänghammar nimitettiin Mr Green Ltd:n toimitusjohtajaksi. Wänghammar työskenteli ennen Mr Greeniä 3 vuotta Lenswayllä.

Vuonna 2015 Mr Green osti italialaisen operaattorin, Mybet Italian, ja Italian peliviranomainen AAMS hyväksyi Mr Greenin toiminnan maassa. Mr Green aloitti operoinnin Italiassa vuonna 2015. Samana vuonna se sai myös lisenssin Britanniassa.

## Palkinnot

## Lähteet

## Aiheesta muualla
* Virallinen sivusto
* Mr Green & Co AB Company sivusto 
* Internetworld IDG Top 100 Sites 
* Internetworld IDG Top New Sites 
* Bloomberg.com Market Data for Mr Green & Co
Saurom

**Saurom** (vuoteen 2006 asti **Saurom Lamderth**) on vuonna 1996 perustettu espanjalainen folk metal -yhtye.

## Julkaisut
### Studioalbumit
* *El guardián de las melodías perdidas* (2001)
* *Sombras del Este* (2002)
* *Legado de juglares* (2004)
** *Sinfonías de los bosques* (2006)
* *JuglarMetal* (2006)
* *Once romances desde al-Ándalus* (2008)
** *Romances from al-Ándalus* (2008)
* *Maryam* (2010)
* *Vida*  (2012)
* *Sueños* (2015)
* *La Magia de la Luna* (2017)
* *Música* (2020)

### Demot
* *La cripta del duende* (1996)
* *Regreso a las Tierras Medias* (1997)
* *Legado de juglares* (1999)
* *Orígenes* (2000)

### DVD:t
20... al Mundo de los Sueños (2016)

## Aiheesta muualla
* 
* 
*Kotisivut
Tanelinkulma

**Tanelinkulma** on Waldemar Aspelinin suunnittelema vuonna 1889 valmistunut rakennus Haminassa. Uusrenessanssista tyyliä edustavan puurakennuksen pinta-ala on noin 1000&nbsp;m². Rakennus on suojeltu asemakaavalla.

Tanelinkulman rakennutti Venäjältä Haminaan tullut kauppaneuvos Konstantin Aladin (1833–1896) itselleen kaupunkipalatsiksi. Hän ehti asua talossa vain muutamia vuosia ennen kuolemaansa. 1960-luvulla uusi rakennuskaava mahdollisti tehokkaamman rakentamisen tontille, jolloin Aladinin taloa uhkasi purkaminen. Rakennuksen osti vuonna 1968 Aladinien perikunnalta rakennusneuvos Veli O. Klami, joka alkoi kunnostaa taloa. Talo nimettiin Tanelinkulmaksi rakennustöissä 1880-luvun lopulla olleen Veli O. Klamin isoisän Taneli Klamin mukaan. Rakennuksen omistaa Veli O. Klamin perustama Oy Rakennuspartio.

Raatihuoneentorin kulmassa sijaitseva ensimmäisen kerroksen huoneisto on ollut Aladinin jälkeen monenlaisessa käytössä: asuntona, baarina, Prihan liimatehtaan konttorina, Haminan kaupungin teknisen toimen virastona sekä samovaarimuseona, jonka toiminta päättyi vuonna 2010. Nykyisin talossa on asuntoja, konditoria-kahvila, Kakspy Ry Haminan klubitalo ja yritysten toimitiloja.

Tanelinkulma on äänestetty Haminan kauneimmaksi rakennukseksi.

## Lähteet
Shorehamin lentonäytösonnettomuus

Hawker Hunter T7 -hävittäjä **syöksyi maahan Shorehamin lentonäytöksessä** 22. elokuuta 2015. Koneen lentäjä yritti tehdä silmukkaa, mutta kone syöksyi maahan A27-tielle. 11 henkilöä kuoli maahansyöksyssä. Poliisi arvioi aluksi, että uhriluku voi nousta jopa 20:een, mutta lopulta uhreja ei löytynyt enempää. Lentäjä selvisi onnettomuudesta hengissä.

## Lentokone ja lentäjä

Onnettomuuskone oli kaksipaikkainen Hawker Hunter T7, rekisteritunnukseltaan G-BXFI. Sen vanha sotilasrekisteritunnus WV372 oli myös näkyvillä osana koneen väritystä. Britannian kuninkaallisten ilmavoimien palveluksessa ollut kone lensi ensimmäisen kerran huhtikuussa 1955. Noin vuotta myöhemmin se vaurioitui pahasti lennon aikana syttyneessä tulipalossa, minkä jälkeen se rakennettiin uudelleen ja muutettiin T7-versioksi. Kone palasi palveluskäyttöön toukokuussa 1959. Kuninkaalliset ilmavoimat poisti sen käytöstä vuonna 1996, ja sillä lennettiin näytöslentoja vuodesta 1998 lähtien. Onnettomuuden aikaan sen omisti liikemies Graham Peacock, ja sen kotikenttä oli North Wealdin lentokenttä Essexissä.

Konetta lensi 51-vuotias Andy Hill, jolla oli yli 12&nbsp;000 tunnin lentokokemus. Hän on kapteeni British Airwaysillä, ja hän on lentänyt muun muassa Boeing 757- ja 767- sekä Airbus A340 -koneita. Ennen siviiliuraansa hän lensi Kuninkaallisissa ilmavoimissa Harrier-lentokoneita ja toimi myös kouluttajana. Lentonäytöksissä hän lensi Huntereiden lisäksi Van’s Aircraft RV-8- ja BAC Jet Provost -lentokoneita.

## Onnettomuus

Noin kello 13.20 paikallista aikaa lentäjä yritti tehdä koneella silmukkaa mutta epäonnistui, minkä seurauksena kone syöksyi A27-tielle lentokentän pohjoispuolella. Se osui useisiin tiellä olleisiin autoihin ja räjähti osuessaan maahan.

11 ihmistä kuoli ja 16 loukkaantui. Kuolleiden joukossa oli kaksi Englannin jalkapalloliigan yhdeksännen sarjatason Worthing Unitedin pelaajaa. Lentäjä Hill selvisi hengissä mutta loukkaantui hengenvaarallisesti. Hän oli onnettomuuden jälkeen kriittisessä tilassa, ja hänet saatettiin lääkkeillä keinotekoiseen koomaan. Hän pääsi sairaalasta syyskuussa 2015.

## Tutkinta
Yhdistyneen kuningaskunnan Air Accidents Investigation Branch (AAIB), joka tutkii onnettomuutta, julkisti syyskuussa 2015 väliraportin. Siinä kerrottiin lentäjä Hillin aloittaneen silmukan matalampana kuin hänen lentonäytöslupansa salli. Korkeutta liikkeen alkaessa oli vain 200&nbsp;jalkaa (60&nbsp;metriä), kun Hillillä oli lupa harjoittaa taitolentoa Hawker Hunterilla alimmillaan 500&nbsp;jalan (150&nbsp;metrin) korkeudessa. Lisäksi tutkijat olivat analysoineet ohjaamokameroiden kuvamateriaalin, joiden perusteella koneen ohjaimissa ei ollut vikaa.

## Lähteet
Nils Erik Wahlberg

**Nils Erik Wahlberg** (1885 Johannes, Suomen suuriruhtinaskunta – 19. tammikuuta 1977) oli amerikansuomalainen insinööri, joka toimi 1917–1952 yhdysvaltalaisen Nash-autotehtaan pääsuunnittelijana ja 1940-luvun alusta alkaen teknillisenä johtajana ().

Nils Wahlbergin johdolla syntyneitä autoteknisiä innovaatioita olivat muun muassa kuusisylinterinen moottori kannen yläpuolisin venttiilein ja moottorin kiinnitys kumituin 1920-luvun alussa, vuoden 1940 Nash-mallien täysin itsekantava kori ja integroitu lämmitys- ja ilmanvaihtojärjestelmä sekä vuoden 1949 Nash Airflyte -mallin tieteellisin kokein suunniteltu sarjavalmisteisen henkilöauton aerodynaaminen kori, ergonomisesti suunniteltu kojetaulu, parivuoteeksi laskeutuvat istuimet ja turvavyöt. Entisenä Yhdysvaltain ilmavoimien lentäjänä Wahlberg piti aerodynamiikkaa hyvin tärkeänä ja vaikutti keskeisesti 1950-luvun alkupuolen Nash-autojen erikoislaatuiseen muotoiluun suljettuine pyöräkoteloineen.

Wahlberg syntyi Viipurin läänin Johanneksessa ja kävi oppikoulunsa Kuopiossa. Hän jätti opintonsa Helsingin polyteknillisessä opistossa kesken ja lähti 1907 Suomen venäläistämistoimisa pakoon Sveitsiin, jossa suoritti opintonsa loppuun opiskellen etenkin laivojen polttomoottoritekniikkaa. Opintojensa jälkeen Wahlberg lähti siirtolaiseksi Yhdysvaltoihin, jossa hänen työnantajiaan olivat 1910-luvun alkupuolella autotehtaat Maxwell-Briscoe, Thomas Motor Company, Packard ja General Motorsin omistama Oakland Motor Car Company. Kun GM:n pääjohtaja Charles W. Nash lähti 1916 perustamaan omaa autotehdastaan ja osti Jeffery Motor Companyn, hän kutsui Wahlbergin pääsuunnittelijakseen.

Wahlberg teki 36 vuoden uran Nash-yhtiössä ja jäi eläkkeelle 1952. Hän kuoli 91-vuotiaana vuonna 1977.

## Lähteet

## Aiheesta muualla
*Valokuva Wahlbergista vuodelta 1941
Rabah Yousif

**Rabah Yousif** (, s. 11. joulukuuta 1986 Omdurman, Sudan) on sudanilaissyntyinen brittiläinen pikajuoksija, joka kilpailee 400 metrin juoksussa. 183 senttimetriä pitkä ja 73 kilogrammaa painava Yousif edustaa Newham & Essex Beaglesia.

Yousif kilpaili Sudanin väreissä vuoden 2012 kesäolympialaisissa Lontoossa, jossa hän jäi välieriin. Hän oli mukana myös vuosien 2009 ja 2011 MM-kilpailuissa, jääden molemmilla kerroilla välieriin. Yousif voitti 400 metrin kultaa vuoden 2011 Afrikan kisoista ja hopeaa vuoden 2010 Afrikan-mestaruuskilpailuista. 4&nbsp;×&nbsp;400&nbsp;metrillä hän sai hopeaa Afrikan-mestaruuskilpailuista 2008.

Yousif sai toukokuussa 2013 Ison-Britannian kansalaisuuden, ja voitti maan lipun alla pitkän viestin EM-kultaa seuraavana vuonna Zürichissä. Vuoden 2015 MM-kilpailuissa Pekingissä Yousif juoksi ennätyksensä välierissä ja selviytyi finaaliin, jonka kuudenneksi hän sijoittui. Samoista kisoista hän saavutti pronssia pitkästä viestistä. Hän sai viestipronssia myös Amsterdamin EM-kilpailuista 2016. Hän juoksi 2017 Lontoon MM-kilpailuissa kolmannen osuuden Britannian pronssijoukkueessa 4&nbsp;×&nbsp;400&nbsp;metrin viestissä. Hän sai Berliinin EM-kilpailuissa 2018 hopeaa 4&nbsp;×&nbsp;400&nbsp;metrin viestissä. Dohan MM-kilpailuissa 2019 hän karsiutui 400 metrin välierissä. 

Yousif pitää hallussaan Sudanin ennätystä 300 ja 400 metrillä. Hänellä on myös yksi Timanttiliigan osakilpailuvoitto.

## Ennätykset
### Ulkoradoilla

### Sisäradoilla

(* = Sudanin ennätys)

## Lähteet
Lykoúrgos-Stéfanos Tsákonas

**Lykoúrgos-Stéfanos Tsákonas** (, s. 8. maaliskuuta 1990 Spárti) on kreikkalainen pikajuoksija, joka kilpailee 100 ja 200 metrin juoksussa. Tsákonas on 184 senttimetriä pitkä ja painaa 67 kilogrammaa.

Tsákonas oli mukana vuoden 2012 kesäolympialaisissa Lontoossa ja 2016 Rio de Janeirossa selviytyen 200 metrillä semifinaaleihin. Hän on ollut mukana myös vuosien 2013, 2015 ja 2017 MM-kilpailuissa karsiutuen joka kerta 200 metrin välierissä. EM-kilpailuissa Tsákonas on ollut mukana viidesti, parhaana sijoituksenaan seitsemäs sija 200 metriltä vuosilta 2010 ja 2014. Hän voitti 200 metriltä kultaa Välimeren kilpailuista 2013. Tsákonas on voittanut myös yhden Timanttiliigan osakilpailun.

## Ennätykset
### Ulkoradoilla

### Sisäradoilla

## Lähteet
Natten med de levande Finntroll

__NOTOC__
**Natten med de levande Finntroll** on folk metal -yhtye Finntrollin livealbumi, joka julkaistiin 13. kesäkuuta 2014 levymerkillä Spinefarm Records.

## Kappaleet
#
#
#
#
#
#
#
#
#
#
#
#
#
#
#
#
#
#
#

## Kokoonpano
* Vreth – laulu
* Trollhorn – kosketinsoitin, kitarat, banjo, huuliharppu, taustalaulu
* Skrymer – kitara, taustalaulu
* Routa – kitara, taustalaulu
* Tundra – bassokitara
* Beast Dominator – rummut, lyömäsoittimet
* Virta – kosketinsoitin

### Tuotanto
* Jukka Varmo – miksaaja
* Henri Sorvali – miksaaja
* Mika Jussila – masteroija

## Arvostelut
* About.com: 
* AllMusic: *positiivinen*
* Imperiumi.net: 7+/10

## Lähteet

## Aiheesta muualla
* ''Natten med de levande Finntroll'' discogs.com -sivustolla
*
Su Bingtian

**Su Bingtian** (, s. 29. elokuuta 1989 Zhongshan) on kiinalainen pikajuoksija, joka kilpailee 100 metrin juoksussa. 172 senttimetriä pitkä ja 65 kilogrammaa painava Su edustaa Guangdongin maakunnan yleisurheilujoukkuetta.

Su oli mukana vuoden 2012 kesäolympialaisissa, jossa hän oli välierissä sekä 100 metrillä että 4&nbsp;×&nbsp;100&nbsp;metrin viestissä. Vuoden 2013 MM-kilpailuissa Moskovassa hänet hylättiin välierissä. Sopotin MM-hallikilpailuissa 2014 hän sijoittui 60 metrin juoksussa neljänneksi ajalla 6,52. Vuoden 2015 MM-kotikisoissa Su selvisi 100 metrillä finaaliin, mutta jäi sen viimeiseksi ajalla 10,06. Samoista kisoista hän saavutti hopeaa pikaviestistä. Kiina tuli maaliin kolmantena, mutta nousi lopputuloksissa toiseksi kun Yhdysvallat hylättiin vaihtorikon vuoksi.

Portlandin MM-hallikilpailuissa 2016 hän sijoittui 60 metrillä viidenneksi ajalla 6,54. Rio de Janeiron olympialaisissa 2016 hän karsiutui 100 metrillä välierissä ja oli pikaviestissä neljäs. Hän kuului World Relays -kilpailuissa 2017 pronssia saaneeseen Kiinan pikaviestijoukkueeseen. Lontoon MM-kilpailuissa 2017 hän oli 100 metrillä kahdeksas ja 4&nbsp;×&nbsp;100&nbsp;metrin viestissä neljäs. Birminghamin MM-hallikilpailuissa 2018 hän sai hopeaa 60 metrillä Aasian ennätysajalla 6,42.Dohan MM-kilpailuissa 2019 hän karsiutui 100 metrin välierissä.

Su sijoittui kuudenneksi vuonna 2021 Tokion olympialaisten 100 metrillä ajalla 9,98. Aiemmin samana päivänä juostuissa välierissä hän juoksi Aasian ennätyksen 9,83. Pikaviestissä Kiina sijoittui alun perin neljänneksi, mutta nousi myöhemmin pronssille Britannian joukkueen dopinghylkäyksen jälkeen. Eugenen MM-kilpailuissa 2022 hän karsiutui 100 metrin välierissä.

Aasian-mestaruuskilpailuista Su on saavuttanut kolme kultaa, yhden hopean ja yhden pronssin. Aasian kisoista hänellä on kaksi pikaviestikultaa vuosilta 2010 ja 2014, 100 metrin kulta 2018, 100 metrin hopea vuodelta 2014 ja pikaviestipronssi 2018. Vuoden 2011 kesäuniversiadeista Shenzhenistä Su saavutti pronssia 100 metriltä.

Su oli ensimmäinen aasialaissyntyinen henkilö, joka alitti 100 metrillä sallituissa olosuhteissa kymmenen sekuntia. Hän pitää hallussaan Aasian ennätystä sekä 60 metrillä että 100 metrillä.

## Henkilökohtaiset ennätykset
### Ulkoradat

### Sisäradat

## Lähteet
Kattohuoneisto

**Kattohuoneisto** on kerrostalon ylimmän kerroksen huoneisto, jossa on kattoterassi. Kattohuoneistot varustetaan ylellisesti, ja niihin pääsee usein erillisellä hissillä.

New Yorkin ensimmäinen kattohuoneisto rakennettiin vuonna 1925.

## Lähteet

## Aiheesta muualla

*Tässä on maailman kallein kattohuoneisto Iltalehti
*Hier wird das teuerste Penthouse der Welt gebaut Welt.de
Gustaf Selim Ignatius

**Gustaf Selim Ignatius** (12. syyskuuta 1877 Iisalmi – 17. huhtikuuta 1943 Helsinki) oli suomalainen agronomi, puutarhanhoidon opettaja ja tarkastaja.

Gustaf Ignatiuksen vanhemmat olivat apteekkari, kollegiasessori Gustaf Fredrik Ignatius ja Selma Lagus. Hän pääsi ylioppilaaksi Savonlinnan lyseosta 1896 ja valmistui agronomiksi Mustialasta 1896, puutarhakandidaatiksi Kööpenhaminan Landbohojskolesta 1902 sekä filosofian kandidaatiksi 1905.

Ignatius oli lyhyen aikaa Peltosalmen meijeri- ja maanviljelyskoulun opettajana ja sen jälkeen Huittisissa Länsi-Suomen kansanopistossa maatalousaineiden opettajana ja opiston johtajana 1906–1910. Hän oli sitten Lepaan puutarhaopistossa puutarhanhoidon opettajana ja johtajana 1910–1920. Viimeksi hän oli maataloushallituksen puutarhanhoidon tarkastajana 1918–1940. Ignatius oli Puutarhasiemen-komitean puheenjohtajana 1917–1918 sekä Suomen puutarhaviljelijöiden liiton puheenjohtajana 1925–1926 ja liiton edustajiston jäsenenä 1925–1934.

Ignatius oli naimisissa vuodesta 1907 Elma Eklundin kanssa.

## Teoksia
* *Kasvitarhanhoito ja elintarvetuotanto*. Elintarviketuotannon edistäminen v.1919, n:o 10. Helsinki 1919
* *Lyhyt puutarhanhoidon oppikirja : kansakoulun jatko-opetusta varten*. WSOY 1929

## Toimitustöitä
* *Puutarhaviljelijän muistikalenteri* ; toimittaneet Gustaf Ignatius ja Olavi Collan. Otava 1925
* *Suuri puutarhatietokirja : aakkosellinen hakuteos 1, Aaprotti-lääkeköynnös* ; toimituskunta Gustaf Ignatius ym. WSOY 1933
* *Suuri puutarhatietokirja : aakkosellinen hakuteos 2, Maa-öljyt* ; toimituskunta Gustaf Ignatius ym. WSOY 1934

## Suomennoksia
* R. Gripenberg : *Hedelmäviljelys : esitelmiä ja kirjoituksia*. WSOY 1924

## Lähteet
Jussi Harjula

**Johannes (Jussi) Harjula**, sukunimi vuoteen 1921 *Harakka* (6. kesäkuuta 1898 Kirvu – 6. helmikuuta 1960) oli suomalainen päätoimittaja.

Harjulan vanhemmat olivat maanviljelijä Juho Harakka ja Anna Verta. Hän kävi kansanopiston 1918 sekä maamieskoulun.

Harjula oli Maakansa-lehden toimitussihteerinä 1925–1940, Pohjolan Sanomain toimitussihteerinä 1940, Itä-Savo-lehden päätoimittajana 1940–1942, Karjalan Sanomain toimitussihteerinä 1943–1944, Käkisalmen Sanomain päätoimittajana 1944 sekä viimeksi Etelä-Saimaa-lehdessä toimitussihteerinä 1944–1949 ja päätoimittajana 1950–1960. Hän oli Kirvun kunnanvaltuuston jäsen 1923–1925 ja Lappeenrannan kaupunginvaltuuston jäsen vuodesta 1948. 

Harjula oli naimisissa vuodesta 1945 Irja Kerttu Peltuen (aik. Bagge) kanssa.

## Teoksia
* *Näveri Mikko heitäip miljonääriks* : 1-näytöksinen huvinäytelmä. Etelä-Saimaan paperikauppa, Lappeenranta 1956

## Lähteet
Kim Dickens

**Kimberly Jan ”Kim” Dickens** (s. 18. kesäkuuta 1965 Huntsville, Alabama) on yhdysvaltalainen näyttelijä. Hän on näytellyt muun muassa HBO:n draamasarjoissa *[[Deadwood]]* (2004–2006) ja *[[Treme]]* (2010–2013). Hän esittää pääosaa vuonna 2015 alkaneessa AMC:n televisiosarjassa *[[Fear the Walking Dead]]*, ja näyttelee Kate Baldwinia Netflix-sarjassa *[[House of Cards (televisiosarja)|House of Cards]]*.

## Aiheesta muualla

*
Desai Williams

**Empson Othman Desai Williams** (12. kesäkuuta 1959 Basseterre, St. Kitts ja Nevis – 10. huhtikuuta 2022 Mississauga, Kanada) oli pikajuoksija, joka edusti urallaan Kanadaa. Hän oli mukana Kanadan pronssia voittaneessa pikaviestijoukkueessa Los Angelesin vuoden 1984 olympialaisissa. Williams kilpaili myös kaksissa ensimmäisissä yleisurheilun MM-kisoissa (1983 ja 1987).

Williams harjoitteli kotimaassaan Scarborough Optimists Track Clubin joukkueessa, joka yhdistettiin myös Ben Johnsonin doping-skandaalin. Seuran valmentaja Charlie Francis, yhdessä seuran lääkäri Jamie Astaphanin kanssa, oli toimittanut steroideja Johnsonille, Williamsille, Mark McKoylle, Tony Sharpelle, Angela Taylorille ja muutamille muille seuran juoksijoille.

Myöhemmin Williams työskenteli jalkapalloseura Toronto Argonautsin nopeusvalmentajana ja valmensi muutamaa kanadalaista yleisurheilijaa, muun muassa Tremaine Harrisia, Phylicia Georgea ja Justyn Warneria.

## Henkilökohtaiset ennätykset

## Lähteet
* 

### Viitteet
Luettelo televisiosarjan Fear the Walking Dead hahmoista

*[[Fear the Walking Dead]]* on Robert Kirkmanin ja Dave Ericksonin luoma kauhudraamasarja, joka alkoi AMC-kanavalla 23. elokuuta 2015. Sarja on kauhudraamasarja *[[The Walking Dead]]in* esiosa.

## Päähenkilöt

## Sivuhenkilöt

## Aiheesta muualla
*''Fear the Walking Deadin'' näyttelijät ja hahmot AMC.comissa